Zemicy-Tumicy

Zemicy-Tumicy ( Demitz-Thumitz) su wjes a gmejna pod Klóšterskej horu wuchodnje Biskopic w Hornjej Łužicy, kotraž nasta w lěće 1898 přez zjednoćenje gmejnow Zemic a Tumic. Gmejna leži při młodej Čornicy na kromach serbskeho kraja a ma dwórnišćo při železniskej čarje z Drježdźan do Zhorjelca.

 Wjesne dźěle 
Ke gmejnje słušeja slědowace wjeski:

K wjesnemu dźělej Zemicam-Tumicam słuša nimo toho sydlišćo Brězyšćo.

 Rěč 
Hač do kónca 19. lětstotka słušeštej wjesce Zemicy a Tumicy k serbskemu rěčnemu rumej. Po Mukowej statistice z lětow 1884/85 rěčachu tehdy hišće 35 wot 499 Zemičanow (7 %) a 49 wot 196 Tumičanow (25 %) serbsce. W dźensnišich gmejnskich dźělach Počaplicy, Čerwjene Noslicy, Chanecy a Mjedźojz bě serbšćina samo hišće wjetšinowa rěč.

 Wobchad 
W Zemicach-Tumicach je wot lěta 1846 dwórnišćo železniskeje čary Drježdźany–Zhorjelc.

Přez Zemicy-Tumicy (dokładnišo přez Wjelkowy a Čerwjene Noslicy) wjedźe statna dróha 111 (Biskopicy–Budyšin).

 Politika 
Gmejna słuša k sakskemu wólbnemu wokrjesej 52 (Budyšin 1) a k zwjazkowemu wólbnemu wokrjesej 156 (Budyšin I).

 Wosobiny 
 Jan Łahoda (1801–1871) – farar a kulturny prócowar; narodźeny w Tumicach
 Jan Bohuwěr Mučink (1821–1904) – ludowy spisowaćel a domiznowědnik; wot 1845 do 1890 wučer w Zemicach

 Žórła 

 Wotkazaj 



Kategorija:Wokrjes Budyšin
Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Gmejna w Sakskej
!
Kategorija:Sydlišćo při Čornicy
Kategorija:Załožene 1898